Diari Oficial de la Generalitat Valenciana


Sumari del DOGV 3943, del 20-02-2001 (2001/1342)

RESOLUCIÓ de 9 de febrer de 2001, del secretari general de la Presidència de la Generalitat Valenciana, per la qual es convoca una beca per a la realització de pràctiques professionals en la Secretaria Tècnicoadministrativa de l'Alt Consell Consultiu en Investigació i Desenvolupament de la Presidència de la Generalitat Valenciana, en virtut de la delegació establida en l'article 3 del decret 14/1999, del president de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3943

Data del DOGV
:   20-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1342


Data del document
:   09-02-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * professió de la informàtica
    * estadística
    * ajuda pública
    * assignació per estudis
    * suport econòmic

RESOLUCIÓ de 9 de febrer de 2001, del secretari general de la Presidència de la Generalitat Valenciana, per la qual es convoca una beca per a la realització de pràctiques professionals en la Secretaria Tècnicoadministrativa de l'Alt Consell Consultiu en Investigació i Desenvolupament de la Presidència de la Generalitat Valenciana, en virtut de la delegació establida en l'article 3 del decret 14/1999, del president de la Generalitat Valenciana. [2001/1342]
  
La Generalitat Valenciana, en el marc de la política dirigida a la millora i especialització de joves llicenciats en les àrees de treball en matèria d'investigació i tecnologia, convoca la concessió d'una beca perquè estos puguen accedir a la realització de pràctiques professionals,
  
L'anterior actuació es troba arreplegada en els objectius i activitats del Programa 112.50, ?Beques de pràctiques professionals en matèria d'investigació i tecnologia?, existint prou consignació pressupostària en la Llei de Pressupostos de la Generalitat Valenciana per a l'exercici del 2001.
  
Per quant antecedix, en ús de les facultats que conferix l'article 35 de la Llei de la Generalitat Valenciana 5/1983, de 30 de desembre, del Govern Valencià, i l'article 3 del Decret 13/1999, del President, de 30 de Juliol, pel qual es deleguen competències en el secretari general, resolc:
  
Primer
  
Convocar concurs públic per a la concessió d'una beca per a la realització de pràctiques professionals en la Secretaria Tècnicoadministrativa de l'Alt Consell Consultiu en Investigació i Desenvolupament i aprovar les bases per les quals es regix esta convocatòria, incloses com a annex I de la present resolució.
  
Segon
  
La dotació econòmica de la beca se sufragarà a càrrec del capítol IV, línia T3243000, aplicació pressupostària 0503 del programa 112.50, per un import total màxim de 1.440.000 (un milió quatre-centes quaranta mil) pessetes.
  
Tercer
  
S'autoritza a l'Alt Consell Consultiu en Investigació i Desenvolupament perquè, en l'àmbit de les seues competències, adopte les mesures necessàries per al desenvolupament i aplicació d'esta resolució.
  
Quarta
  
Contra esta resolució que posa fi a la via administrativa es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua publicació, de conformitat amb allò previst als articles 116 i 117 de la Llei 30/1992 de 26 de novembre del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb allò establert als articles 10 i 46 de la Llei 29/1998, de 13 de juliol Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna
  
València, 9 de febrer de 2001.- El secretari general de la Presidència de la Generalitat Valenciana. Per delegació (article 3, Decret 13/1999, del president de 30 de juliol): Vicente Gomis Cerdán.
  
ANNEX I
  
Bases de la convocatòria d'una beca per a la realització de pràctiques professionals en la Secretaria Tecnicoadministrativa de l'Alt Consell Consultiu en Investigació i Desenvolupament de la Presidència de la Generalitat Valenciana.
  
Primera. Objecte
  
La beca té per objecte la formació complementària, millora i especialització professional de joves estudiants o titulats en les àrees de treball en matèries aplicades a la realització d'estudis sobre investigació, desenvolupament tecnològic i innovació.
  
Segona. Nombre i classes de beques
  
La beca està destinada a estudiants o titulats en les àrees de treball de les matèries assenyalades. Desenvoluparan les pràctiques en la Secretaria TecnicoAdministrativa de l'Alt Consell Consultiu en Investigació i Desenvolupament
  
Tercera. Dotació, duració i pagament de les beques
  
La beca de pràctiques professionals està dotada amb 120.000,- pessetes brutes mensuals, sent l'import total de la beca de 1.440.000 (un milió quatre-centes quaranta mil) pessetes.
  
Es finançaran a càrrec dels pressupostos de la Generalitat Valenciana per a l'any 2001.
  
L'import de la beca s'abonarà mensualment, previ certificat del Secretari de l'Alt Consell Consultiu en Investigació i Desenvolupament o del Cap Administratiu de la Secretaria Tècnica on el becari realitze les seues pràctiques.
  
El període de duració de la beca comprendrà des del començament que s'assenyale fins a la finalització de l'exercici, si bé s'establix la possibilitat d'una pròrroga automàtica pels mesos que resten fins a completar l'any de gaudi, sempre que concórreguen les següents condicions:
  
- El període de gaudi de les beques, inclòs el període de prorroga, no podrà excedir de 12 mesos.
  
- El període de pròrroga finalitzarà amb la incorporació dels becaris corresponents a la convocatòria del 2002.
  
- Que existisca consignació pressupostària en l'exercici del 2002.
  
Es finançarà a càrrec dels pressupostos de la Generalitat Valenciana per a l'exercici del 2001, codi de la línia T3243000, aplicació pressupostària 0503 del programa 112.50
  
Quarta. Titulació exigida
  
Els aspirants hauran d'estar en situació de certificar la seua condició d'estudiant d'últim curs o titulats superiors, amb no més de dos anys transcorreguts des de l'obtenció d'esta última condició.
  
Podran optar a les beques els que, reunint alguna de les anteriors circumstàncies, cursen o hagen cursat alguna de les següents titulacions: Informàtica, Estadística i Matemàtiques.
  
Quinta. Mèrits preferents i valoració
  
Mèrits preferents:
  
- El coneixement d'idiomes comunitaris: Especialment Anglés.
  
- Coneixements amplis de programari sobre fulles de càlcul, bases de dades i interrelació d'estes i tractament de textos.
  
- Coneixements d'estadística aplicada i d'utilització de programes informàtics aplicats a l'estadística.
  
La titulació i els mèrits adduïts tindran la següent valoració:
  
Expedient acadèmic: fins a 5 punts
  
Formació relacionada amb les tasques a realitzar: fins a 2 punts.
  
Idiomes comunitaris: fins a 2 punts.
  
Experiència relacionada amb les tasques a exercir: fins a 2 punts.
  
La Comissió Avaluadora que es descriu en la base octava, una vegada efectuada la valoració de les sol·licituds, convocarà els deu aspirants amb millor puntuació per a la realització d'una entrevista i, si és procedent, una prova pràctica, valorant-se les mateixes amb fins a 5 punts que se sumaran als anteriors, fixant-se llavors l'orde de prelació definitiu.
  
Seran excloses les sol·licituds dels aspirants que ja tinguen una relació laboral remunerada.
  
Els mèrits que s'adduïsquen hauran de ser acreditats, mitjançant les corresponents còpies compulsades, en el moment de presentació de les sol·licituds.
  
Sexta. Formalització de sol·licituds
  
Els impresos de sol·licitud estaran a disposició de les persones interessades en el Registre General de la Presidència (Historiador Chabàs, núm. 1). Els candidats hauran de presentar-lo en el mateix registre General o tramitar-lo per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, complimentant juntament amb fotocòpia compulsada del DNI la següent documentació:
  
1) Currículum, en el qual es faran constar les dades personals, data i lloc de naixement, domicili actual, telèfon i una foto carnet del sol·licitant.
  
2) Expedient Acadèmic.
  
3) Declaració jurada de no tindre cap relació laboral
  
4) El beneficiari de la subvenció haurà d'acreditar estar al corrent de les seues obligacions fiscals amb l'estat i la Comunitat Autònoma Valenciana i davant de la Seguretat Social, amb relació al moment en què finalitze el termini de presentació de sol·licituds i de la forma que establixen els articles 7, 8 i 9 del Reial Decret 390/1996, d'1 de març.
  
5) Qualssevol altres documents que acrediten la possessió de mèrits que desitgen al·legar.
  
Sèptima. Termini de presentació de sol·licituds
  
El termini de presentació de sol·licituds serà de 15 dies hàbils, comptadors des del dia següent al de la publicació d'esta convocatòria en el Diari Oficial de la Generalitat Valenciana.
  
Octava. Selecció
  
Per a l'examen de les sol·licituds de beques es constituirà una comissió avaluadora que estarà formada per:
  
- El Secretari de l'Alt Consell Consultiu, o persona en qui delegue.
  
- El Cap Administratiu de l'Alt Consell Consultiu en Investigació i Desenvolupament
  
- El secretari general Administratiu de la Presidència, o persona en qui delegue, que actuarà com a Secretari de la Comissió Avaluadora.
  
- Dos representants de l'Alt Consell Consultiu en Investigació i Desenvolupament, o persones en qui deleguen.
  
Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.
  
La comissió podrà convocar a tots aquells aspirants que considere oportú, per a comprovar, per mitjà d'entrevista, aquells extrems o mèrits adduïts que considere d'interés.
  
Finalitzat el procés selectiu, la comissió, en el termini de quinze dies a partir del dia següent al de la finalització de presentació de sol·licituds, elaborarà una proposta de concessió de la beca que contindrà la relació de beneficiaris i una bossa de reserva, per al cas de produir-se alguna renúncia o abandó.
  
El secretari general de la Presidència de la Generalitat Valenciana es reserva la facultat de deixar deserta, total o parcialment, l'adjudicació de la beca convocada i d'interpretar el contingut d'estes bases.
  
Novena. Concessió
  
La beca serà adjudicada per resolució del secretari general de la Presidència de la Generalitat Valenciana a la vista de la proposta de la comissió avaluadora, en el termini màxim d'un mes a partir del dia següent al de la finalització de presentació de sol·licituds. La no resolució adjudicant dins del termini establit anteriorment produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana.
  
Déu. Drets, obligacions, tutoria i incidències del becari
  
La beca és incompatible amb el gaudi de qualsevol altra beca, ajuda o activitat laboral regular. La infracció d'esta regla deixarà sense efecte la beca.
  
La condició de becari no genera relació laboral ni administrativa alguna amb la Generalitat Valenciana. En el cas que es tinga prèviament la condició d'empleat de la Generalitat Valenciana, es quedarà en la situació administrativa que procedisca en virtud de la normativa vigent de la Funció Pública
  
La Secretaria de l'Alt Consell Consultiu en Investigació i Desenvolupament ordenarà les activitats i establirà la dedicació i torns dels becaris segons els criteris dels seus propis servicis i mitjans, i amb una dedicació total de 35 hores setmanals.
  
Finalitzat el gaudi de la beca, i previ informe d'assistència, aprofitament i aptitud del Cap Administratiu, s'estendrà el certificat corresponent.
  
El secretari general de la Presidència de la Generalitat Valenciana resoldrà les incidències que es produïsquen durant el període de gaudi de les beques a proposta de la Secretaria de l'Alt Consell Consultiu, i deixarà sense efecte les mateixes, prèvia audiència a l'interessat, en els següents casos:
  
a) Incompliment de les seues obligacions.
  
b) No realitzar l'activitat que va motivar la concessió.
  
c) Deixar de reunir els requisits exigits en la present convocatòria.